open-index/open-wikipedia-markdown huggingface dataset:
గొంతెమ్మ గుట్ట

**గొంతెమ్మ గుట్ట**  జయశంకర్ భూపాలపల్లి జిల్లా, కాటారం మండలం ప్రతాపగిరి, చిద్నేపల్లి గ్రామాల సరిహద్దులో ఉన్న గుట్ట. ఇది ఆధ్యాత్మిక, చారిత్రక నేపథ్యమున్న ప్రదేశం.

## స్థల చరిత్ర
ద్వాపర యుగంలో శ్రీకృష్ణుడు, సుభద్ర, కుంతీదేవి ఈ ప్రాంతంలో కొంతకాలం నివసించారని, వరాలు పొందడంకోసం కుంతీ ఇక్కడ తపస్సు చేసినదని చరిత్ర చెబుతుంది.  
గుట్టపై ఉన్న కోట గోడలకు కొద్దిదూరంలో ఒక గుహలాంటి ప్రదేశం ఉంది. అందులో ఉన్న శివలింగాన్ని పాండవుల తల్లి కుంతీదేవి పూజించినట్లు స్థానికులు చెబుతున్నారు. శివలింగం ఎదురుగా రెండు పాద ముద్రలు ఉన్నాయి. వీటిని శ్రీ కృష్ణుడి పాదముద్రలుగా పిలుస్తుంటారు.

## కోట నిర్మాణాలు
14వ శతాబ్దంలో మొఘల్ సైన్యాల దండయాత్రలతో పోరాటం చేసేందుకుగాను కాకతీయ ప్రతాపరుద్రుడు ఈ గుట్టను తన సైనిక స్థావరంగా ఉపయోగించుకున్నాడు. దానికి ఆనవాలుగా ఈ గుట్టమీద ఒకటిన్నర కిలోమీటర్ల పొడవులో పెద్దపెద్ద రాళ్లతో మూడంచెల కోట గోడల నిర్మాణాలు ఉన్నాయి. ఈ గుట్టకు సమీపంలోని ప్రతాపగిరి గుట్టపైన కూడా కోటలాంటి నిర్మాణాలు ఉన్నాయి.

మూడంచెలలో సుమారు ఒకటిన్నర కిలోమీటర్ల మేర గుట్ట చుట్టూ అత్యంత పటిష్టమైన రాతికోట గోడలు, సైనికులు పహారా కాసేందుకు నలువైపులా బురుజుల వంటి నిర్మాణాలను చూస్తే  శత్రువుల దండయాత్రల నుంచి రక్షణ కోసం శత్రు దుర్భేద్యమైన రక్షణా ఏర్పాట్లు చేసుకున్నట్లు తెలుస్తున్నది. అలాగే కొండ పైభాగంలో ఒకటవ కోటగోడకి, రెండవ కోటగోడకి మధ్యభాగంలో నీటి నిల్వకోసం చెక్ డ్యాం వంటి నిర్మాణం ఉంది. కొండ పైభాగం నుంచి జాలు వారే వాన నీరు వృథా కాకుండా నిల్వ చేయడానికి ఈ నిర్మాణం చేసినట్లు తెలుస్తుంది.

## కుంతీదేవి కొలను
కొండ పైభాగంలో ఉన్న కొలనును కుంతీదేవి కొలను అంటారు. ఇందులో అన్ని కాలాల్లో నీరు ఉంటుంది. ఈ నీటిని తీసుకొని వెళ్లి పంటలపై చల్లితే పంటలకు తెగుళ్లు సోకకుండా మంచి పంట దిగుబడి వస్తున్నదని సమీప గ్రామాల రైతుల నమ్మకం. ప్రతీ సంవత్సరం కొలనులోని నీటిని తీసుకొని వెళ్లి పంటలపై చల్లుతారు.

## ప్రయాణ మార్గాలు
దట్టమైన అటవీప్రాంతంలో ఉన్న ఈ ప్రదేశానికి వెళ్లడానికి ముందుగా భూపాలపల్లికి వెళ్లి, అక్కడినుండి 20 కిలోమీటర్ల దూరంలో ఉన్న కాటారం మీదుగా 8 కిలోమీటర్లు ప్రయాణించి మహదేవ్‌పూర్ వెళ్లాలి. అక్కడ్నుంచి నాలుగు కిలోమీటర్లు ప్రయాణిస్తే ప్రతాపగిరి, దానికి మరో 4 కిలోమీటర్ల దూరంలో గొంతెమ్మ గుట్ట ఉంటుంది.

## ఇవికూడా చూడండి
* తెలంగాణ కోటలు

## మూలాలు

వర్గం:తెలంగాణ పర్యాటక ప్రదేశాలు
వర్గం:పర్యాటక ప్రదేశాలు
వర్గం:జయశంకర్ భూపాలపల్లి జిల్లా
వర్గం:తెలంగాణ కోటలు
వర్గం:కోటలు
వర్గం:కొండలు
శ్రీ లక్ష్మీ నరసింహస్వామి దేవస్థానం, రేకుర్తి

**రేకుర్తి [[లక్ష్మీనరసింహస్వామి]] ఆలయం** కరీంనగర్ జిల్లా, కొత్తపల్లి (హవేలి) మండలం రేకుర్తి గ్రామంలోని పురాతన గుట్టలపై ఉన్న ఆలయం. నాలుగువందల ఏళ్ళ చరిత్ర కలిగివున్న ఈ ఆలయానికి భారతదేశంలోనే సుదర్శన చక్రం స్వయంభువుగా వెలసిన ఏకైక ఆలయంగా పేరుంది. ప్రపంచంలో స్వయంభువుగా సుదర్శన చక్రంతో వెలిసిన లక్ష్మీనృసింహస్వామి ఆలయాలు రెండు ఉండగా, అందులో ఒకటి ఈ రేకుర్తి ఆలయం.

## స్థల విశిష్టత
400 ఏండ్ల చరిత్ర కలిగిన ఈ గ్రామం అప్పట్లో రేణుగా పట్టణంగా పిలువబడేది. ఈ సంస్థానాన్ని అల్లం రాజు పాలించేవాడు. అల్లం రాజు ఈ గుట్టపై ప్రత్యేకంగా స్థావరం ఏర్పాటు చేసుకోవడమేకాకుండా సైన్యం కోసం ప్రత్యేక స్థావరాలు ఏర్పాటుచేయించాడు. తర్వాతి కాలంలో రేణుగా పట్టణం కాస్త దేవకుర్తిగా, తదనంతరం రేకుర్తిగా మారిందని చరిత్రకారులు చెప్తున్నారు. అప్పట్లో ఈ ప్రాంతం రేణుగా సంస్థానంగా ఎంతో ప్రసిద్ధిగాంచింది. ఇక్కడున్న గుహల్లో పూర్వకాలంలో మునులు ధ్యానం చేసేవారని తెలుస్తుంది. ఆ కాలంలోనే ఇక్కడ స్వయంభువుగా లక్ష్మీ సమేతుడైన నరసింహస్వామి వెలిశాడు. ఈ గుట్ట సమీపంలోవున్న బొమ్మలమ్మ గుట్ట దగ్గర కురిక్యాల శాసనం ఇక్కడే లిఖించబడింది. కురిక్యాల శాసనాన్ని తిలకించేందుకు వచ్చిన సందర్శకులు రేకుర్తి నరసింహుడిని దర్శించుకోవడం సాంప్రదాయంగా మారింది. దీంతోపాటు మునులు అభిషేకం చేసుకునేందుకు కోనేరు నీటిని కింద ఒక బావిలో ఉన్న నీటిని వాడేవారట. గుట్టపై లక్ష్మీ నరసింహుడు వెలసిన నాటి నుంచి నేటివరకు గుట్టపై ఉన్న కోనేరులో నీరు ఎండిపోలేదు. ఇది ఇక్కడి ప్రత్యేకతగా చెప్పుకోవచ్చు.

## ప్రయాణ మార్గాలు
కరీంనగర్ నుంచి బొమ్మలగుట్టకు వెళ్లేదారిలో 7 కిలోమీటర్ల దూరంలో ఈ రేకుర్తి లక్ష్మీ నరసింహస్వామి ఆలయం ఉంది.

## మూలాలు

వర్గం:తెలంగాణ పుణ్యక్షేత్రాలు
వర్గం:తెలంగాణ పర్యాటక ప్రదేశాలు
వర్గం:శ్రీ లక్ష్మినరసింహ స్వామి పుణ్యక్షేత్రాలు
వర్గం:తెలంగాణ దేవాలయాలు
వర్గం:విష్ణు దేవాలయాలు
వర్గం:కరీంనగర్ జిల్లా పర్యాటక ప్రదేశాలు
వర్గం:కరీంనగర్ జిల్లా దేవాలయాలు
వర్గం:కరీంనగర్ జిల్లా పుణ్యక్షేత్రాలు
కమలామర్రి

**కమలమర్రి పాలెం** భారతదేశంలోని ఆంధ్రప్రదేశ్ రాష్ట్రంలోని కడప జిల్లాలోని గాలివీడు మండలానికి చెందిన ఒక చిన్న గ్రామం/కుగ్రామం. ఇది నూలివీడు పంచాయతీ పరిధిలోకి వస్తుంది. ఇది రాయలసీమ ప్రాంతానికి చెందినది. ఇది జిల్లా హెడ్ క్వార్టర్స్ కడప నుండి దక్షిణం వైపు 59 కిమీ దూరంలో ఉంది. గాలివీడు నుండి 7 కి.మీ. తెలంగాణ రాష్ట్ర రాజధాని హైదరాబాద్ నుండి 429 కి.మీ దూరంలో ఉంది.

కమలమర్రి పాలెం పిన్ కోడ్ 516267,  పోస్టల్ ప్రధాన కార్యాలయం గాలివీడు.

కమలమర్రి పాలెం చుట్టూ ఉత్తరం వైపు చక్రాయపేట మండలం, తూర్పు వైపు లక్కిరెడ్డిపల్లె మండలం, దక్షిణం వైపు పెద్దమండ్యం మండలం, పశ్చిమాన నంబులపులికుంట మండలం ఉన్నాయి.

రాయచోటి, కదిరి, కడప, కడప కమలమర్రి పాలెంకు సమీపంలోని నగరాలు.

ఈ ప్రదేశం కడప జిల్లా మరియు చిత్తూరు జిల్లా సరిహద్దులో ఉంది. చిత్తూరు జిల్లా పెద్దమండ్యం ఈ ప్రాంతానికి దక్షిణంగా ఉంది. అలాగే ఇది అనంతపురం జిల్లా సరిహద్దులో ఉంది.

## గ్రామం లోని పల్లెలు

* పెద్ద పల్లె
* పడమర పల్లె
* రెడ్డెవారి పల్లె
* పాలెం

## మూలాలు

వర్గం:గాలివీడు మండలంలోని గ్రామాలు
షబ్నవీసు వెంకట రామ నరసింహ రావు

**షబ్నవీసు వెంకటరామ నరసింహరావు** (1896 - 1929) ప్రముఖ సాహిత్యోద్యమమూర్తి, తెలంగాణలో మొట్టమొదటి పత్రిక ‘నీలగిరి’ స్థాపకుడు.
## జననం
షబ్నవీసు వెంకట రామ నరసింహ రావు మన్మథనామ సంవత్సరం, కార్తీక మాసం అనగా 1896 నవంబరు నెలలో షబ్నవీసు లక్ష్మీ నారాయణ రావు, రంగనాయకమ్మ లకు జన్మించారు షబ్నవీసు లక్ష్మీ నారాయణ రావు తండ్రి గోపాల రావు నల్లగొండ సమీపంలో గల మామిళ్ళగూడెం గ్రామం మఖత్తగా సంపాదించారు.

## సాహిత్య ప్రస్థానం
విద్య అందరికి అందాలని సత్సంకల్పంతో 1918, మార్చి18న  నల్లగొండలో ఆంధ్ర సారస్వత నిలయంను స్థాపించాడు. 1922 ఆగస్టు 24న మాడపాటి హనుమంతరావు, టేకుమల్ల రంగారావు, అక్కినేపల్లి జానకిరామారావు వంటి వారి ప్రోత్సాహాలతో తెలంగాణ జాగృతే లక్ష్యంగా నీలగిరి వారపత్రికను వార్త లేనిదేలో కము అంధకార బంధురమవుతుందని భావించి, ఆనాడు నిజాం పాలనా కాలంలో నిర్భంధాన్ని అధిగమించి ఉస్మానియా ముద్రణాలయం స్థాపించి దాని ద్వారా సంస్కారిణి గ్రంథమాల ద్వారా ప్రతినెల ఒక మంచిపుస్తకం అందించాడు.

## మరణం
ఈయన 1929లో మరణించాడు.

## మూలాలు

నర్రా ప్రవీణ్ రెడ్డి పరిశోధనాత్మక వ్యాసం - మన తెలంగాణ- షబ్నవీస్ బతికే ఉంటాడు...

వర్గం:1896 జననాలు
వర్గం:తెలుగువారు
వర్గం:1929 మరణాలు
వర్గం:సూర్యాపేట జిల్లా రచయితలు
వర్గం:సూర్యాపేట జిల్లా పాత్రికేయులు
భైరవి వెంకట నరసింహ స్వామి

**భైరవి వెంకట నరసింహ స్వామి** ( జననం: డిసెంబర్ 16, 1964 ) తెలంగాణకు చెందిన కథా రచయిత.
## జననం
ఈయన 1964, డిసెంబర్ 16 న కరీంనగర్ జిల్లా కోపెడ మండలంలోని వరికోలు గ్రామంలో జన్మించారు.
## కథా సంపుటాలు
* తెలంగాణ చౌక్
* నెలపొడుపు
* ఒక రాత్రి పగలు

## కథలు
* ఇబ్బంది	 
* అక్షర వేదన	
* చావు ప్యాకేజ్ 
* ఎండమావి	 
* విషప్రయోగం 
* ఎండుటాకు	 
* కరువు
* మరణం ముంగిట్లో	
* ఇనుప తెరల మధ్య	
* అభ్యంతరం 
* కుంపటి	 
* నెలపొడుపు		 
* పరాన్న జీవి	 
* పర్యవసానం		 
* పొక్కిలి	 
* వర్తమాన చిత్రపటం 
* కలుపు

## మూలాలు

వర్గం:1964 జననాలు
వర్గం:జీవిస్తున్న ప్రజలు
వర్గం:తెలుగు కథా రచయితలు
వర్గం:సిద్దిపేట జిల్లా రచయితలు
సమీర్ రెడ్డి

**సమీర్ రెడ్డి** భారతీయ సినిమా ఛాయాగ్రాహకుడు. ఇతడు తెలుగు, తమిళ, హిందీ సినిమాలకు సినిమాటోగ్రాఫర్‌గా పనిచేశాడు. 

## విశేషాలు
ఇతడు హైదరాబాదులో జన్మించాడు. రాజమండ్రిలో పెరిగాడు. ఇతడు ఇంటర్‌మీడియట్ వరకు రాజమండ్రిలో చదివాడు. ఇతడు లెదర్ టెక్నాలజీలో డిగ్రీ చదవడానికి మద్రాసులోని గిండీ ఫుట్‌వేర్ ఇన్‌స్టిట్యూట్‌లో చేరాడు కాని అతనికి అది నచ్చకపోవడంతో మానివేశాడు. ఇతని బంధువు రసూల్ ప్రేరణతో ఇతడు సినిమా రంగం వైపు ఆసక్తిని కనబరచాడు. తేజ వద్ద సహాయకునిగా రాత్, అంతం, రక్షణ, మనీ, బాజీ సినిమాలలో పనిచేశాడు. ఇతడు ఛాయాగ్రాహకునిగా పనిచేసిన మొదటి చిత్రం సునీల్ శెట్టి, సోనాలి బెంద్రెలు నటించిన భాయ్ అనే హిందీ సినిమా. తెలుగులో ఇతడు పనిచేసిన మొదటి సినిమా ఉషాకిరణ్ మూవీస్ వారి ఆనందం. ఇంకా ఇతడు క్విక్‌ శాండ్ అనే హాలీవుడ్ సినిమాకు కూడా సినిమాటోగ్రాఫర్‌గా పనిచేశాడు.

## ఫిల్మోగ్రఫీ
ఇతడు పనిచేసిన తెలుగు సినిమాల పాక్షిక జాబితా:
# ఆనందం (2001)
# కలుసుకోవాలని (2002)
# జయం (2002)
# మన్మథుడు (2002)
# సత్యం (2003)
# నా ఆటోగ్రాఫ్ (2004)
# మల్లీశ్వరి (2004)
# ఔనన్నా కాదన్నా (2005)
# ధైర్యం (2005)
# మొదటి సినిమా (2005)
# అందాల రాముడు (2006)
# చుక్కల్లో చంద్రుడు (2006)
# అతిథి (2007)
# యోగి (2007)
# కంత్రి (2008)
# జోష్ (2009)
# డాన్ శీను (2010)
# శక్తి (2011)
# రచ్చ (2012)
# మిస్టర్ పెళ్ళికొడుకు (2014)
# గోవిందుడు అందరివాడేలే (2014)
# శతమానం భవతి (2016)
# హైపర్ (2016)
# ఇద్దరి లోకం ఒకటే (2019)
# అహింస (2023)

## పురస్కారాలు

## మూలాలు

## బయటి లింకులు
* 

వర్గం:నంది ఉత్తమ ఛాయాగ్రహకులు
వర్గం:తెలుగు సినిమా ఛాయాగ్రహకులు
వర్గం:భారతీయ సినిమా ఛాయాగ్రాహకులు
వర్గం:జీవిస్తున్న ప్రజలు
అక్కడ అమ్మాయి ఇక్కడ అబ్బాయి

**అక్కడ అమ్మాయి ఇక్కడ అబ్బాయి** 1996 లో ఇ. వి. వి. సత్యనారాయణ దర్శకత్వంలో వచ్చిన ప్రేమకథా చిత్రం. ఇందులో పవన్ కల్యాణ్, సుప్రియ నాయకా నాయికలుగా నటించారు. ఇది కథానాయకుడిగా పవన్ కల్యాణ్ మొదటి సినిమా. కథానాయిక సుప్రియకు కూడా ఇది మొదటి సినిమా. ఈమె అక్కినేని నాగేశ్వరరావుకు మనవరాలు. నటుడు సుమంత్కు చెల్లెలు. ఈ సినిమా *ఖయామత్ సే ఖయామత్ తక్* అనే హిందీ సినిమాకు పునర్నిర్మాణం.ఈ చిత్రంలోని పాటలు,కామెడీ,పవన్ కళ్యాణ్ మొదటి సినిమాలోనే చేసిన వళ్ళు గగుర్పాటుకు గురిచేసిన ఫైట్లు మంచి ఆదరణ పొందాయి.

## తారాగణం
* కల్యాణ్ గా పవన్ కల్యాణ్
* సుప్రియ యార్లగడ్డ
* నాజర్
* శరత్ బాబు
* బ్రహ్మానందం
* బాబు మోహన్
* కోట శ్రీనివాసరావు
* చంద్రమోహన్
* ఎ.వి.ఎస్.
* మల్లికార్జునరావు
* కోవై సరళ
* రంభ
* ఊహ 

## సాంకేతిక వర్గం

* స్క్రీన్ ప్లే, దర్శకత్వం: ఇ.వి.వి.సత్యనారాయణ 
* మాటలు: సత్యానంద్ 
* సంగీతం: కోటి 
* పాటలు: వేటూరి సుందర రామమూర్తి 
* నేపథ్య గానం: శ్రీపతి పండితారాద్యుల బాలసుబ్రహ్మణ్యం, కె.ఎస్.చిత్ర, ఎం.ఎం.శ్రీలేఖ, మనో,శిష్ట్లా జానకి  
* ఛాయా గ్రహణం: ఎస్.గోపాల్ రెడ్డి 
* కూర్పు: వళ్ళ స్వామి 
* నిర్మాత: అల్లు అరవింద్ 
* నిర్మాణ సంస్థ: గీతా ఆర్ట్స్ 
* విడుదల:11:10:1996.

## పాటలు
ఈ సినిమాకు సాలూరి కోటి సంగీత దర్శకత్వం వహించాడు. పాటలన్నీ వేటూరి సుందర్రామ్మూర్తి రచించాడు. పాటలు లహరి మ్యూజిక్ ద్వారా విడుదల అయ్యాయి.

## మూలాలు

వర్గం:పవన్ కళ్యాణ్ నటించిన సినిమాలు
వర్గం:1996 తెలుగు సినిమాలు
వర్గం:చంద్రమోహన్ నటించిన సినిమాలు
ఎన్.వి. రమణయ్య

**ఎన్.వి. రమణయ్య** (1935 జూలై 10 - 2018 జనవరి 16) ఉపాధ్యాయుడు, సామాజిక కార్యకర్త, సంపాదకుడు.

## జననం
రమణయ్య 1935, జూలై 10న ప్రకాశం జిల్లా, సింగరాయకొండలో జన్మించాడు. బింగినిపల్లి, ఒంగోలు, నెల్లూరు, విజయనగరంలలో విద్యాభ్యాసం పూర్తిచేశాడు.

## సామాజిక కార్యకర్తగా
డిగ్రీ విద్యార్థిగా ఉన్నప్పుడు నెల్లూరు విఆర్ కళాశాల కార్యదర్శిగా, డి.ఎస్.యు. కార్యదర్శిగా పనిచేసాడు. చేతన, నవవికాస్ సంస్థల ద్వారా సేవ కార్యక్రమాలు నిర్వహించాడు.

## సాహిత్య సేవ
ఉన్నవ రచనలు, హేతువాద రచనలు, అక్షర, శంకరన్, మధుమురళి బాలమురళి, పరిశోధన, బతుకుచిత్రం, ఏకాంతసేవ మొదలైన గ్రంథాలకు సంపాదకత్వం వహించాడు.

## మరణం
ఈయన 2018, జనవరి 16న హైదరాబాదులో మరణించాడు.

## మూలాలు

వర్గం:తెలుగువారు
వర్గం:1935 జననాలు
వర్గం:2018 మరణాలు
వర్గం:ప్రకాశం జిల్లా హేతువాదులు
వర్గం:ప్రకాశం జిల్లా ఉపాధ్యాయులు
రుస్తుం-2

**రుస్తుం-2 ** అనేది మానవరహిత వైమానిక వాహనం (UAV) విమానం.దీనిని, దీనిని భారత రక్షణ వ్యవస్థకు చెందిన డీ.ఆర్.డీ.ఓ./ DRDO (Defence Research and Development Organisation) తయారు చేసింది.దేశీయ పరిజ్ఞానంతో అభివృద్ధి చేసిన మానవ రహిత వైమానిక వాహనం (UAV) రుస్తుం - 2 (తపస్ - 2001) తొలి పరీక్షలను విజయవంతంగా పూర్తిచేసింది. దీనిని మొదటి సారి ప్రయోగాత్మకంగా ఈ పరీక్షలను నవంబరు 16న కర్నాటకలోని చిత్రదుర్గ వైమానిక పరీక్ష వేదిక నుండి నిర్వహించినట్లు DRDO వెల్లడించింది. రెండు టన్నుల బరువు ఉండే రుస్తుం మద్యస్థ స్థాయి ఎత్తుల్లోని లక్ష్యాలపై దాడి చేయగలదు. దీన్ని నిఘాకు కూడా వినియోగించవచ్చు. DRDO బెంగుళూరు, హిచ్ ఎ ఎల్ - వీఈఎల్‍లు సంయుక్తంగా రుస్తుం - 2 ను అభివృద్ధి చేశాయి.

స్వదేశీయంగా భారతరక్షణ వ్యవస్థకు చెందిన డీ.ఆర్.డి.ఒ చేసిన రుస్తుం-2 ను మరోసారి99 ఫిబ్రవరి00 25 (అదివారం, కర్నాటక రాష్ట్రం లోనిచిత్రదుర్గ జిల్లా చెళ్లకేరళో వున్న వైమానిక పరీక్ష స్థావరం నుండి విజయవంతంగా ప్రయోగించారు.ఈ మానవరహిత వైమానిక వాహనం ఎక్కువ సేపు విహరించే సామర్ద్యం కల్గి ఉంది.ఎకాబికి 24 గంటలు ఆకాశంలో ఎగరగలదు.దీనిని రక్షణ రంగానికి చెందిన మూడు దళాలు (ఆర్మీ, నౌకాదళం. వాయుసేనలు) ఉపయోగించు కోవచ్చును.ఈ ప్రయోగాన్ని డీ.ఆర్.డి.ఒ చైర్మెన్ ఎస్.క్రిస్టఫర్, ఎయిరోనాటికల్ సిస్టమ్ డైరెక్టరు జనరల్ సి.పి రామనారాయణన్, మరియుఎలక్టానిక్స్ అండ్ కమ్యూనికేసన్స్ డైరెక్టరు జనరల్ జె.మంజుల, ఇతర అనుభవమున్న విజ్ఙాన వేత్తల సమక్షంలో నిర్వహించారు. 

## రుస్తుం-2
**రుస్తుం-2 ** అనేది మానవరహిత వైమానిక వాహనం. ఇది మానవరహిత వైమానిక వాహనం నిర్మాణ, ప్రయోగ వ్యవస్థకు చెందిన చిన్న విమానం.రుస్తుం-I, రుస్తుం-H, రుస్తుం-C లు కూడా మానవ రహిత వైమానిక వాహన వ్యవస్థకు చెందినవే. మధ్యస్థ ఎత్తులో ఎగురు ఈ మానవరహిత వైమానిక వాహనాన్ని రక్షణ త్రిదళాలు ఉపయోగించుకోనేలా తయారు చేసారు. 20,000 అడుగుల ఎత్తులో 20 గంటలసేపు విహరించ గలదు. రుస్తుం-2 ను H UCAV మాదిరి ఆధారంగా తక్కువ బరువుతో ఆకారం/నిర్మాణం వుండేలా రూపొందించారు. రుస్తుం-2 మూడూ రెక్కలున్న ఎన్.పి.ఒ సాటర్నుఇంజనులను ( NPO saturn engines) కల్గి ఉంది.ఈ టర్బో ఇంజనులు ఒక్కోకటి 45 కిలోగ్రాముల తోపుడు శక్తిని కల్గించును. ఈ వాహనం ఎత్తు 2.4 మీటర్లు, పొడవు9.5, మొత్తం పొడవు 20.6 మీటర్లు.ఈ వైమానిక వాహనం తోకలో T రకపు నిలువు స్థిరీకరించే వ్యవస్థకల్గి ఉంది. తోక క్షితిజ సమాంతర సమతలాన్నికల్గివున్నది. ఈ మానవరహిత వైమానిక వాహనం గంటకు 280 కిలో మీటర్ల వేగంతో పయనిస్తుంది.ఇది Medium Range Electro Optic (MREO), Long Range Electro Optic (LREO), Synthetic Aperture Radar (SAR), Electronic Intelligence (ELINT), Communication Intelligence (COMINT) and Situational Awareness Payloads (SAP) వంటి పలు అవసర ఉపకరాణాలు మోసికొనిపోవు సామర్ధ్యం కల్గి వున్నది.ఇది ఆయుధాలను మోసికొనిపోగలదు.

## బయటి లింకుల వీడియోలు
*రుస్తుం-2 
*2016 నవంబరు16 నాటి దృశ్యం

## మూలాలు/ఆధారాలు

వర్గం:రక్షణ వ్యవస్థ
వర్గం:మానవరహిత వైమానిక వాహనం
టి.ఎల్.ఎస్

**టి.ఎల్.ఎస్** పూర్తి పేరు ట్రాన్స్పోర్ట్ లేయర్ సెక్యూరిటీ. ఇది ఓ.ఎస్.ఐ నమూనా లోని ఆరవ పోర అయిన ప్రేసేంటేషన్ లేయర్లో పని చెసే ప్రోటోకాల్. అంతర్జాలములోని సేవలకు-సేవలకు సేవలకు-వినియోగదారులకు మధ్య జరిగే అనేక సంభాషణలకు/లావాదేవీలకు భద్రత కల్పించేందుకు ఈ ప్రోటోకాల్ రూపొందించబడింది. టి.ఎల్.ఎస్ ను మునుపు ఎస్.ఎస్.ఎల్గా కూడా పరిగణించేవారు. భద్రతా సేవలు అందిస్తున్నాయి కాబట్టి వీటిని క్రిప్టోగ్రాఫిక్ ప్రోటోకాల్స్ లాగా వర్గీకరించవచ్చు. అనేక రకాలైన అప్లికేషన్స్/సేవలు ఈ ప్రోటోకాల్ ఆధారముగా చేసుకుని సురక్షితముగా సేవలను పొందుతూ అందిస్తూ ఉంటాయి.

ఉదాహరణకి ఎచ్.టి.టి.పి.ఎస్ గూడుపట్టులు, ఇమెయిల్ సేవలు, అంతర్జాల ఫ్యాక్స్, త్వరిత సందేశ సేవలు/ఇన్స్టంట్ మేస్సజింగ్, అంతర్జాల వాణి సేవలు/వాయిస్ ఓవర్ ఐ.పి. ఇలా పలు రకాల అంతర్జాల లావాదేవీలకు భద్రత కల్పించటంలో టి.ఎల్.ఎస్. ప్రోటోకాల్ ప్రముఖ పాత్ర పోషిస్తుందనే చెప్పాలి.

## టి.ఎల్.ఎస్. అందించే సేవలు

టి.ఎల్.ఎస్. వినియోగించిన యెడల, మనకు ముఖ్యముగా లభించే సేవలు మూడు.
*గోప్యత / కాన్ఫిడెన్షియాలిటి
*లోపరాహిత సమగ్రత/ ఇంటిగ్రిటి
*విశ్వసనీయత / ఆతెన్టిసిటి

### గోప్యత / కాన్ఫిడెన్షియాలిటి
ఏవేని రెండు అంతర్జాల పరికరాల మధ్య జరిగే సంభాషణని, మార్గ మద్యములో వేరొకరు చూడకుండా, చూసినా అర్ధం కాకుండా చేయడమే గోప్యత యొక్క లక్ష్యం. ఇది ఎన్క్రిప్షన్ అనే ప్రక్రియని అవలంబించడం ద్వారా సాధ్యపడుతుంది. టి.ఎల్.ఎస్ అనేక రకాలైన ఎన్క్రిప్షన్ విధానాల వినియోగం ద్వారా ఈ గోప్యతని సాధిస్తుంది.

ఉదాహరణకి అంతర్జాల సేవలు అందించే సంస్థల వలనడి ఉపకరణాల మీదనే మనం రోజు చెసే అంతర్జాల లావాదేవిలు ప్రయాణిస్తాయి. ఆ ఉపకరణాల మీద మన లావాదేవిల వివరాలు చూడటం సంస్థకి పెద్ద కష్టమైనా పని కాదు. అటువంటి పరిస్థితుల్లో గోప్యత కాపాడుకునేందుకుగాను ఈ టి.ఎల్.ఎస్. ఉపయోగపడుతుంది. 

ఇలా అనేకరకాల మార్గ మధ్య సమాచార తస్కరణ దాడులను ఈ టి.ఎల్.ఎస్ వినియోగించడం ద్వారా అరికట్టవచ్చు.

### లోపరాహిత్య సమగ్రత / ఇంటిగ్రిటి
ఏదేని వ్యవస్థలలో జరిగే సంభాషణలు/లావాదేవిలు పూర్తిగా జరగకపోయినా లేదా తప్పుతప్పుగా జరిగిన ఆ సంభాషణకి కార్యార్ధం ఉండదు. గోప్యత ఎంత ముఖ్యమో తప్పులు లేకుండా జరిగే సంభాషణ అంత ముఖ్యం. దీనినే లోపరాహిత సమగ్రత / ఇంటిగ్రిటి అంటారు. హాషింగ్ అనే ప్రక్రియ ద్వారా ఈ సమగ్రతని మనం సాధించవచ్చు.

ఉదాహరణకి నేరగాళ్ళు మనం పంపిన సందేశాన్ని మార్గ మధ్యంలో మార్పు చేసి అవతల వారికి పంపితే, సమాచార గ్రహీత అది మనము పంపిన సందేశముగ పొరపడే ప్రమాదము ఉంది. పైన చెప్పిన గోప్యత ఉన్న తరుణంలో మార్గ మధ్యంలో సందేశం అర్ధవంతంగా ఉండే ఆస్కారం లేదు. అయినప్పటికీ నేరగాడు సమాచారాన్ని మార్చటం ద్వారా గ్రహీతకి అర్ధవంతమైన సమాచారం అందుబాటులేకుండా చేయగలడు. 

అటువంటి తరుణంలో ఈ హషింగ్ పద్ధతి పాటించడం ద్వారా గ్రహీతకి మార్గ మద్యంలో ఏదైనా మార్పు జరిగినది లేనిది తెలిసిపోతుంది.

వర్గం:సెక్యూరిటీ
చియాంగ్ కై-షేక్

**చియాంగ్ కై-షెక్** (31 అక్టోబరు 1887 - 1975 ఏప్రిల్ 5), 1928, 1975 మధ్య చైనా రిపబ్లిక్ నాయకుడిగా పనిచేసిన ఒక రాజకీయ, సైనిక నాయకుడు.

చియాంగ్ కుమింటాంగ్ (KMT), చైనీయుల నేషనలిస్ట్ పార్టీ, అలాగే సన్ యట్-సెన్ యొక్క దగ్గరి మిత్రుడు. చియాంగ్ కుమింటాంగ్ యొక్క వామ్పో మిలటరీ అకాడెమీ యొక్క కమాండెంట్ అయ్యాడు, 1926 ప్రారంభంలో కెన్యా కుప్ప తరువాత KMT యొక్క నాయకుడిగా సన్ స్థానాన్ని సంపాదించాడు. పార్టీ యొక్క వామపక్షాన్ని తటస్థీకరించిన తరువాత, చియాంగ్ సన్ యొక్క సుదీర్ఘ వాయిదా గల నార్తరన్ ఎక్స్పెడిషన్, ఆక్రమించుకోవడం లేదా చైనా యొక్క వసతి అనేక యుద్దవీరుల.

1928 నుండి 1948 వరకు, చియాంగ్ రిపబ్లిక్ ఆఫ్ చైనా యొక్క నేషనల్ మిలిటరీ కౌన్సిల్ ఆఫ్ నేషనల్ రిపబ్లిక్ చైర్మన్గా నియమించబడ్డాడు. చియాంగ్ సాంఘిక సంప్రదాయవాదంగా ఉంది, న్యూ లైఫ్ మూవ్మెంట్లో సాంప్రదాయ చైనీస్ సంస్కృతిని ప్రోత్సహిస్తూ, పాశ్చాత్య ప్రజాస్వామ్యం, సన్ యొక్క జాతీయవాద ప్రజాస్వామ్య సామ్యవాదం రెండూ నిరంకుశ ప్రభుత్వానికి మద్దతుగా తిరస్కరించాయి. కమ్యూనిస్ట్లతో సన్ యొక్క మంచి సంబంధాలను కొనసాగించలేకపోయాడు, చియాంగ్ వారిని షాంఘై వద్ద ఊచకోత, Kwangtung, ఇతర ప్రాంతాల్లో తిరుగుబాటుల అణచివేత.

సెకండ్ సైనో-జపనీస్ యుధ్ధం ప్రారంభమైన తరువాత, ఇది రెండవ ప్రపంచ యుద్ధం యొక్క చైనీయుల రంగస్థలం అయింది, జాంగ్ జులెయంగ్ చియాంగ్ను కిడ్నాప్ చేసి కమ్యూనిస్ట్లతో రెండవ యునైటెడ్ ఫ్రంట్ను స్థాపించడానికి అతన్ని నిర్బంధించారు. జపనీయుల ఓటమి తరువాత, అమెరికన్ ప్రాయోజిత మార్షల్ మిషన్, సంకీర్ణ ప్రభుత్వాన్ని చర్చించడానికి ప్రయత్నం 1946 లో విఫలమైంది. చైనీయుల సివిల్ యుద్ధం మావో జెడాంగ్ నేతృత్వంలోని చైనీస్ కమ్యూనిస్ట్ పార్టీ (CCP) తో జాతీయవాదులను ఓడించి, 1949 లో పీపుల్స్ రిపబ్లిక్ ఆఫ్ చైనా. చియాంగ్ ప్రభుత్వం, సైన్యం తైవాన్కు తిరిగి వెళ్ళిపోయాయి, ఇక్కడ చింగ్, "వైట్ టెర్రర్" అని పిలిచే కాలంలోని యుద్ధ చట్టం, విమర్శలను సైతం చంపింది. తైవాన్కు తరలించిన తరువాత, చియాంగ్ ప్రభుత్వం చైనా ప్రధాన భూభాగాన్ని తిరిగి పొందాలనే ఉద్దేశ్యాన్ని ప్రకటించింది. చియాంగ్ తైవాన్ను రిపబ్లిక్ ఆఫ్ చైనా అధ్యక్షుడుగా, కొమింటాంగ్ జనరల్గా 1975 లో చనిపోయే వరకూ, మావో మరణం కేవలం ఒక సంవత్సరం తక్కువగా పరిపాలించాడు.

## References

వర్గం:1887 జననాలు
వర్గం:1975 మరణాలు
చినబాలు పర్శరాములు

**చినబాలు పర్శరాములు** ( జననం: జూలై 21, 1968 ) తెలంగాణ ప్రాంతానికి చెందిన కథ రచయిత.
## బాల్యం
ఈయన 1968, జూలై 21 న కరీంనగర్ జిల్లాలోని కొండాపూర్ గ్రామంలో జన్మించారు.
## కథా సంపటాలు
* రేణ
## కథలు
* కడుపు మంట	
* నేనేం చేయాలి?
* బతుకురేవు
* అమీనా	
* పట్నం చూపు
* దేవ			
* ప్రజాసేవ	
* చంద్రకళ
## మూలాలు

వర్గం:1968 జననాలు
వర్గం:తెలుగు కథా రచయితలు
వర్గం:తెలుగు కవులు
వర్గం:కరీంనగర్ జిల్లా కథా రచయితలు
వర్గం:కరీంనగర్ జిల్లా కవులు
బొల్లి లక్ష్మీనారాయణ

**బొల్లి లక్ష్మీనారాయణ** (ఏప్రిల్‌ 15, 1944 - 2018 ఫిబ్రవరి 23) ప్రముఖ కవి, రచయిత, అనువాదకుడు, చిత్రకారుడు, నాటకకర్త.

## జననం - విద్యాభ్యాసం
లక్ష్మీనారాయణ 1944, ఏప్రిల్‌ 15న మహారాష్ట్ర లోని షోలాపూర్లోని చేనేత కుటుంబంలో జన్మించాడు. ఈయన పూర్వీకులు సిద్ధిపేట జిల్లా, బెజ్జంకి మండలం, గుండారం గ్రామానికి చెందినవారు. మరాఠీ మాధ్యమంలో పదవ తరగతి వరకు చదువుకున్నాడు.

## సాహిత్య ప్రస్థానం
మరాఠి మాధ్యమంలో చదువుకున్న లక్ష్మీనారాయణ తెలుగు భాషపై పెంచుకున్న అభిమానంతో తెలుగు నేర్చుకోవడమేకాకుండా, తెలుగు సాహిత్యాన్ని విరివిగా చదివాడు. మరాఠీ సాహిత్యంలో అగ్రశ్రేణి రచయితగా పేరుపొందిన లక్ష్మినారాయణ సాహిత్యాన్ని మరాఠీ విద్యార్థులకు పాఠ్యాంశాలుగా బోధిస్తున్నారు. పదవ తరగతి వరకు మాత్రమే చదువుకున్న లక్ష్మినారాయణ రచనలు ఎంఏ విద్యార్థులకు బోధనాంశాలుగా ఉన్నాయి.

మరాఠీలో రచనలు చేస్తూనే తెలుగు భాషాభివృద్ధికి ఎంతో కృషి చేశాడు. 'బాలభారతి తెలుగు పాఠ్యపుస్తక సమితి'ను స్థాపించి, అధ్యక్షుడిగా ఉంటూ మహారాష్ట్రలో తెలుగు పాఠ్యపుస్తకాల ముద్రణ కోసం ఉద్యమించి విజయం సాధించాడు. అంతేకాకుండా 'తెలుగు భాషా రక్షణ సమితి'ని కూడా స్థాపించాడు. పూణే విద్యాపీఠం, ముంబై సాహిత్య అకాడమీ, గోవా విద్యాపీఠం, కాకతీయ విశ్వవిద్యాలయం, హైదరాబాద్ విశ్వవిద్యాలయం వంటి పలు విద్యాలయాల్లో ఈయన రచనలపై ఎన్నో పరిశోధనలు జరిగాయి. తెలుగు విశ్వవిద్యాలయం వారు గౌరవ డాక్టరేట్‌ ఇచ్చి సన్మానించారు.

### రచనలు
లక్ష్మీనారాయణ 28 గ్రంథాలు వెలువరించాడు.

**స్వంత రచనలు**
# తెలుగు ఫూలాంచే మరాఠీ సుగంధ్‌ (తులనాత్మక గ్రంథం)
# ఏక్‌ శాల్యానే.. (ఆత్మకథాశ్రిత గ్రంథం)
# మైఫల్‌
# ఝుంబర్‌
# సావ్‌లీ
# విరహిణి వాసవదత్త
# గవాక్ష్‌
# లక్ష్మినారాయణ బొల్లిచ్యా కవిత
# గవ్‌తాచే ఫూల్‌
# గీత్‌ మార్కండేయ
# కవిరాయ రామ్‌జోషి
# దక్షిణ్‌ భాషేతీల్‌ రామాయణే
# కృష్ణదేవరాయ
# కవితేచా ఆత్మస్వర్‌ దత్తా హల్‌సగీకర్‌
# షిరిడి సాయిబాబా అనుభవ రహస్య్‌
# షిరిడి సాయిబాబా సేవా రహస్య్‌
# శ్రీ అమ్మ భగవాన్‌
# శ్రీ సాయి చరిత్ర పోథీ

**అనువాద రచనలు**
# అభంగ్‌ కలశ్‌
# పంచపది (సినారె పంచపదులు)
# రాత్ర్‌ ఏకా హౌడిత్‌లీ
# ఏకా పండితాచ్యే మృత్యుపత్ర్‌
# సంత్‌కవి వేమన
# యకృత్‌
# కమలపత్ర్‌
# రాజర్షి షాహూ ఛత్రపతి
# రాత్రీచా సూర్య్‌ (ప్రముఖ కవి జగదీశ్‌ కేరె రాత్రి సూర్యుడు)
# స్వర్‌ లయ
# శ్రీపాద వల్లభ
# కవిరత్న కాళిదాస్‌ (చరిత్రాత్మక నవల)

## మరణం
ఈయన 2018, ఫిబ్రవరి 23న మరణించాడు.

## మూలాలు

వర్గం:1944 జననాలు
వర్గం:2018 మరణాలు
వర్గం:తెలుగు కవులు
వర్గం:తెలుగు రచయితలు
వర్గం:తెలుగు అనువాదకులు
వర్గం:భారతీయ చిత్రకారులు
వర్గం:మహారాష్ట్ర వ్యక్తులు
వర్గం:తెలుగు నాటక రచయితలు
వర్గం:తెలుగు రంగస్థల నటులు
తోటపల్లి మధు

**తోటపల్లి మధు** తెలుగు చలనచిత్ర రచయిత, నటుడు. చిరంజీవి కథానాయకుడిగా 1984లో వచ్చిన దేవాంతకుడు చిత్రం ద్వారా రచయితగా తెలుగు చలనచిత్రరంగంలోకి అడుగుపెట్టాడు.

## జననం
మధు 1963, ఫిబ్రవరి 27న విజయవాడలో జన్మించాడు.

## సినిమారంగ ప్రస్థానం
చిరంజీవి కథానాయకుడిగా 1984లో వచ్చిన దేవాంతకుడు చిత్రం ద్వారా 19 ఏళ్ల వయసులోనే రచయితగా తెలుగు చలనచిత్రరంగంలోకి అడుగుపెట్టిన మధు 190కి పైగా చిత్రాలకు కథ, మాటలు అందించాడు. 45 సినిమాలలో విలన్ పాత్రలు పోషించాడు.

### రచయితగా

# వెంకటా ఇన్ సంకట (2009)
# మహారథి - కథ, సంభాషణలు (2007)
# గోల్‌మాల్ (2003)
# 123 (2002)
# హనుమాన్ జంక్షన్ - సంభాషణలు (2001)
# అంకుల్ - సంభాషణలు (2000)
# కృష్ణ బాబు - సంభాషణలు (1999)
# కంటే కూతుర్నే కను- సంభాషణలు (1998)
# పెళ్ళిపందిరి - సంభాషణలు (1997)
# మమా బాగున్నావా - సంభాషణలు (1997)
# రాయుడుగారు-నాయుడుగారు - సంభాషణలు (1996)
# రాముడొచ్చాడు - సంభాషణలు (1996)
# మాయా బజార్ - సంభాషణలు (1995)
# శుభమస్తు - సంభాషణలు (1995)
# రిక్షావోడు - సంభాషణలు (1995)
# అల్లరి పోలీస్ - సంభాషణలు (1994)
# బంగారు కుటుంబం - సంభాషణలు (1994)
# అల్లరి అల్లుడు - కథ, సంభాషణలు (1993)
# చిత్రం భళారే విచిత్రం - సంభాషణలు (1992)
# ప్రెసిడెంటు గారి పెళ్ళాం - సంభాషణలు (1992)
# మామగారు - సంభాషణలు (1991)
# కలికాలం - సంభాషణలు (1991)
# అంకుశం - సంభాషణలు (1990) 
# భలే దంపతులు - సంభాషణలు (1989)
# సాక్షి - సంభాషణలు (1989)
# యముడికి మొగుడు - సంభాషణలు (1988)
# కొత్త పెళ్ళికూతురు - సంభాషణలు (1985)
# శ్రీ షిర్డీ సాయిబాబా మహత్యం - సంభాషణలు (1985)
# డాకు - సంభాషణలు (1984)
# దేవాంతకుడు - సంభాషణలు (1984)

### నటుడిగా
# పారిజాత పర్వం (2024)
# ఏందిరా ఈ పంచాయితీ (2023)
# నారాయణ & కో (2023)
# భారీ తారాగణం (2023)
#లెహరాయి
#సోడ గోలీసోడ (2018)
#నా లవ్ స్టోరీ (2018)
#నేను నా నాగార్జున (2019)
# యాత్ర (2019)
# గల్ఫ్ (2017)
# గౌతమ్ నంద (2017)
# జూన్ 1:43  (2017)
# పటేల్ సర్ (2017)
# సుప్రీమ్ (2016)
# శ్రీశ్రీ (2016)
# నాన్న నేను నా బాయ్‌ఫ్రెండ్స్ (2016)
# సినిమా చూపిస్త మావ (2015)
# మహారథి (2007)
# అల్లరి పిడుగు (2005)
# లక్ష్మీనరసింహా (2004)
# గోల్‌మాల్ (2003)
# మాయా బజార్ (1995)

## మూలాలు

## బయటి లింకులు
*

వర్గం:1963 జననాలు
వర్గం:జీవిస్తున్న ప్రజలు
వర్గం:కృష్ణా జిల్లా సినిమా నటులు
వర్గం:తెలుగు సినిమా రచయితలు
వర్గం:తెలుగు రచయితలు
వర్గం:తెలుగు సినిమా నటులు
వర్గం:తెలుగు నటులు
వర్గం:తెలుగు కళాకారులు
వర్గం:కృష్ణా జిల్లా సినిమా రచయితలు
అంకమ్మ

right|thumb|250px|కందుకూరులోని అంకమ్మ తల్లి దేవాలయం
**అంకమ్మ** తెలుగు పల్లెల్లో పూజలందుకునే ఒక గ్రామదేవత. ఈమెను అంకాళమ్మగా కూడా పిలుస్తారు. ఆంధ్రప్రదేశ్ లోని కృష్ణా, గుంటూరు, ప్రకాశం, ఉభయ గోదావరి జిల్లాలలో, తెలంగాణలోని ఖమ్మం జిల్లాలోని పలు గ్రామాలలో అంకమ్మ దేవతను కొలుస్తారు. ఇతర జిల్లాలలో ఈమె ఆరాధన అంతగా కనిపించదు. 
## భాషా విశేషాలు
ఈమె పేరులో మూల ధాతువు అంకు. అమ్మ అనేది గౌరవ వాచకము. అంకు+అమ్మ=అంకమ్మ.

## అంకమ్మ గుడి
అంకమ్మ గుడి సాధారణంగా ఊరి చివరన ఉంటుంది. ఈ గుడి పూరికొట్టం లేదా పెంకులతో వేసిన కొట్టంలో ఉంటుంది. అంకమ్మ విగ్రహం చాలా చోట్ల రాతిలో చెక్కబడి ఉంటుంది, కొన్ని చోట్ల అంకమ్మ విగ్రహం చెక్కతో చెక్కబడి ఉంటుంది.

## నమ్మకాలు
అంకమ్మ చాలా శక్తివంతమైన దేవత అని జనాలు నమ్ముతారు. ఈమెకు కోపం వస్తే పశుసంపదకు వ్యాధులు వస్తాయనీ, పంటలు సరిగ్గా పండవనీ, వానలు పడవనీ జనం నమ్ముతారు. ఈమె ఆగ్రహానికి గురి అవ్వకుండా ఉండేందుకు ప్రజలు ఆషాఢ మాసంలో అంకమ్మ కొలువు తీరుస్తారు. ఈ కొలువులను వారం రోజులపాటు, రజక వృత్తిలో ఉన్నవారు పూజారులుగా పూజలు చేస్తారు. అంకమ్మ కథలను చెప్పటానికి బైండ్లవాళ్ళు, ఆసాది వాళ్ళు పాల్గొంటారు. ఆదివారం ఈమెకు చాలా ప్రీతి అని జనం నమ్ముతారు. ఈ కొలువులో జంతుబలులు, సిడివేలడాలు ఉంటాయి.

## మూలాలు

వర్గం:హిందూ దేవతలు
వర్గం:గ్రామ దేవతలు
మిద్దే రామారావు

**మిద్దే రామారావు** తెలుగు సినిమా నిర్మాతలలో ఒకడు. ఇతడు నిర్మించిన పదహారేళ్లవయసు, పండంటి జీవితం, రామరాజ్యంలో భీమరాజు, గూండా వంటి సినిమాలు విజయవంతంగా నడిచాయి. ఇతడు ఎన్.టి.రామారావు, చిరంజీవి, కృష్ణ, శ్రీదేవి, నందమూరి బాలకృష్ణ, మోహన్ బాబు, విజయశాంతి, చంద్రమోహన్, శోభన్ బాబు వంటి నటీనటులతో సినిమాలు నిర్మించాడు. ఇతని సినిమాలకు దర్శకత్వం వహించినవారిలో కె.రాఘవేంద్రరావు, ఎ.కోదండరామిరెడ్డి, రేలంగి నరసింహారావు తదితరులు ఉన్నారు.

ఇతడు నిర్మించిన పదహారేళ్ల వయసు సినిమా ద్వారా శ్రీదేవి, పండంటి జీవితం సినిమా ద్వారా విజయశాంతి ప్రఖ్యాతి గాంచి రెండేసి దశాబ్దాలకు పైగా తెలుగు చలనచిత్ర పరిశ్రమను ఏలారు. 

## జీవిత విశేషాలు
ఇతడు తూర్పుగోదావరి జిల్లా, గోకవరంలో 1945, జూలై 15న జన్మించాడు. 

ఇతడికి చిన్న తనం నుండే సినిమాలపట్ల ఉన్న ఆసక్తితో తన చదువును మధ్యలో మానివేసి సినిమా ఎగ్జిబిటర్‌గా మారాడు. ఇతడు తన గ్రామంలో సుష్మ అనే టూరింగ్ టాకీసును నిర్మించాడు. 

ఒక దశాబ్దం సినిమా ప్రదర్శకుడిగా కొనసాగిన తరువాత సినిమా నిర్మాణ రంగంవైపు దృష్టిని సారించాడు. మొదట్లో తెలుగులో డబ్బింగ్ సినిమాలను నిర్మించడం ప్రారంభించాడు. వాటిలో జెమినీ గణేశన్ నటించిన కొండవీటి వీరుడు, జయశంకర్ నటించిన కక్ష శిక్ష అనే సినిమాలు తమిళం నుండి, రాజ్‌కుమార్ నటించిన ప్రచండ వీరుడు అనే సినిమా కన్నడం నుండి డబ్ చేసినవి ఉన్నాయి.

తరువాత చంద్రమోహన్ హీరోగా, శ్రీదేవి కథానాయికగా, కె.రాఘవేంద్రరావు దర్శకుడిగా ఇతడు నిర్మించిన పదహారేళ్ల వయసు సినిమా సూపర్ హిట్ కావడంతో ఇతడు సినిమా నిర్మాతగా నిలదొక్కుకున్నాడు. ఈ విజయం తర్వాత ఇతడు శ్రీ రాజ్యలక్ష్మి ఆర్ట్స్ అనే బ్యానర్‌పై సినిమాలు నిర్మించడం మొదలుపెట్టాడు.

ఇతడు ఇతరభాషలలో విజయం సాధించిన సినిమాలను తెలుగులో పునర్నిర్మించాడు. అంతే కాకుండా తెలుగులో పాపులర్ అయిన నవలలను సినిమాలుగా తీశాడు.
thumb|పదహారేళ్ళ వయసు

## ఫిల్మోగ్రఫీ
ఇతడు నిర్మించిన తెలుగు సినిమాలు:
* పదహారేళ్ల వయసు
* గూండా
* పల్లెటూరి మొనగాడు
* చాదస్తపు మొగుడు
* ఝాన్సీరాణి
* సంపూర్ణ ప్రేమాయణం
* నిండు నూరేళ్ళు
* పండంటి జీవితం
* ప్రేమ మూర్తులు
* రామరాజ్యంలో భీమ రాజు
* గుండమ్మగారి కృష్ణులు
* నిప్పులాంటి మనిషి
* పచ్చని కాపురం
* భార్యలు జాగ్రత్త
* మా ఊరి మగాడు
* అత్తకు కొడుకు మామకు అల్లుడు
* పవన్ సుబ్బలక్ష్మి ప్రేమించుకున్నారట మొదలైనవి.

## మూలాలు
*https://web.archive.org/web/20081012100403/http://www.telugucinema.com/c/publish/movieretrospect/retro_padahaarellavayasu1978.php
*https://web.archive.org/web/20120214190913/http://www.telugucinema.com/c/publish/stars/interview_midderamarao_printer.php
*http://us.imdb.com/name/nm0585419/filmogenre


## బయటి లింకులు
* 

వర్గం:తెలుగు సినిమా నిర్మాతలు
వర్గం:జీవిస్తున్న ప్రజలు
వర్గం:1945 జననాలు
వర్గం:తూర్పు గోదావరి జిల్లా సినిమా నిర్మాతలు
చిప్పబత్తుల సంపత్ కుమార్

**చిప్పబత్తుల సంపత్ కుమార్** ( జననం: జూలై 4, 1977 ) తెలంగాణ ప్రాంతానికి చెందిన కథ రచయిత.
## బాల్యం
ఈయన 1977, జూలై 4 న కరీంనగర్ జిల్లాలోని మనాకొండూర్ మండలంలోని ఊటూరు గ్రామంలో జన్మించారు.

## కథా సంపుటాలు
## కథలు
* సప్తవర్ణాల ఉష
* నేస్తమా ఏడిపించకే నన్నిలా	
* ఎత్తుకు పోయారు

## మూలాలు

వర్గం:1977 జననాలు
వర్గం:జీవిస్తున్న ప్రజలు
వర్గం:తెలుగు రచయితలు
వర్గం:తెలుగు కథా రచయితలు
వర్గం:తెలుగు కవులు
వర్గం:కరీంనగర్ జిల్లా రచయితలు
నేను శైలజ

**నేను శైలజ** 2016, జనవరి 1 న విడుదలైన తెలుగు చలనచిత్రం. కిషోర్ తిరుమల దర్శకత్వం వహించిన ఈ చిత్రంలో రామ్‌ పోతినేని, కీర్తీ సురేష్, సత్యరాజ్, ప్రదీప్ రావత్, రోహిణి, ప్రిన్స్‌, శ్రీముఖి, ధన్య బాలకృష్ణన్‌, కృష్ణభగవాన్‌, విజయ నరేష్ తదితరులు నటించగా, దేవిశ్రీ ప్రసాద్ సంగీతం అందించారు.

## కథ
హరి (రామ్) చిన్నప్పట్నుంచే పెద్ద లవర్ బాయ్. ఎదురింటి అమ్మాయికి తన ప్రేమ చెప్పలేకపోయినందుకు ఫీలై.. తర్వాత కనిపించే ప్రతి అమ్మాయికీ ఐలవ్యూ చెబుతుంటాడు. వాళ్లందరూ ఇతడికి సారీ చెబుతుంటారు. దీంతో ఇక ప్రేమకు నాకు పడదని ఫిక్సయిపోయిన సమయంలో శైలజ (కీర్తి సురేష్) పరిచయమవుతుంది. తన మీద ఇష్టం చూపిస్తుంది. హరి ఆమె ప్రేమలో పడిపోతాడు. కానీ తన ప్రేమను చెబితే ఆమె అంగీకరించదు. నువ్వంటే ఇష్టమే కానీ.. ప్రేమించలేను అంటుంది. ఇంతకీ శైలజ హరిని తిరిగి ప్రేమించదు. ఆమెను ఒప్పించి.. తనను పెళ్ళి చేసుకోవడానికి హరి ఏం చేశాడు అన్నది మిగతా కథ.

## నటవర్గం
* రామ్‌ పోతినేని
* కీర్తి సురేష్‌
* సత్యరాజ్
* ప్రదీప్ రావత్
* రోహిణి
* ప్రిన్స్‌
* శ్రీముఖి
* దన్యా బాలకృష్ణ
* కృష్ణభగవాన్‌
* విజయ నరేష్
* తాన్యా హోప్
* చిత్ర శుక్ల

## సాంకేతికవర్గం
* కథ, స్క్రీన్ ప్లే, దర్శకత్వం: కిషోర్ తిరుమల
* నిర్మాత: స్రవంతి రవికిషోర్
* సంగీతం: దేవిశ్రీ ప్రసాద్
* ఛాయాగ్రహణం: సమీర్ రెడ్డి
* కూర్పు: శ్రీకర్ ప్రసాద్
* నిర్మాణ సంస్థ: శ్రీ స్రవంతి మూవీస్

## పాటలు
* ది నైట్ ఈజ్ స్టిల్ యంగ్, రచన, సాగర్, గానం. డేవిడ్ సిమోన్,
* క్రేజీ ఫీలింగ్ , రచన: రామజోగయ్య శాస్త్రి , గానం.పృధ్వీచంద్ర
* మస్తీ , మస్తీ , రచన: అనంత్ శ్రీరామ్ , గానం.సూరజ్ సంతోష్, శ్వేతామోహన్
* శైలజా శైలజ , రచన: భాస్కర భట్ల రవికుమార్, గానం.సాగర్
*ఎం చెప్పనూ, రచన: సిరివెన్నెల సీతారామశాస్త్రి, గానం. కార్తీక్ 
*ఈ ప్రేమకి , రచన: సిరివెన్నెల సీతారామశాస్త్రి ,గానం.కె.ఎస్.చిత్ర

## పురస్కారాలు

### సైమా అవార్డులు
2016 సైమా అవార్డులు

# ఉత్తమ నేపథ్య గాయకుడు (సాగర్ - శైలజ)

## మూలాలు

## ఇతర లంకెలు
* 

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:దేవిశ్రీ ప్రసాద్ సంగీతం అందించిన సినిమాలు
వర్గం:రామ్ నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:విజయ నరేష్ నటించిన సినిమాలు
వర్గం:రోహిణి నటించిన సినిమాలు
విజయేంద్ర సరస్వతి

**విజయేంద్ర సరస్వతి** (జ. మార్చి 13, 1969) కాంచీపురం లోని కంచి కామకోటి పీఠానికి 70వ జగద్గురువు. కంచి కామకోటి 69వ పీఠాధిపతి జయేంద్ర సరస్వతి శివైక్యంతో ఆయన తర్వాతి స్థానాన్ని 49 ఏళ్ల వయస్సులో ఆయన భర్తీ చేయనున్నారు. మఠం నియమాల ప్రకారం బాలసన్యాసిగా ఉన్నప్పుడే అప్పటి పీఠాధిపతి తన తర్వాతి పీఠాధిపతిని ప్రకటిస్తారు. 1983లో మే 29న కంచి కామకోటి 70వ పీఠాధిపతిగా విజయేంద్ర సరస్వతిని ప్రకటించారు.
## జీవిత విశేషాలు
విజయేంద్ర సరస్వతి 1969 మార్చి 13న తిరువళ్లూరులో జన్మించారు. ఆయన ప్రాథమిక విద్యను స్వగ్రామమైన తండలంలో పూర్తిచేసారు. సంస్కృత భాషను అభ్యసించారు. ఆయన తండ్రి శ్రీ కృష్ణమూర్తి శాస్త్రి పోలూర్ లోని శ్రీ శంకర కైంకర్య సభా పాఠశాలలో ఋగ్వేదాన్ని బోధించే వేద పండితుడు. విజయేంద్ర సరస్వతి (శ్రీ శంకరనారాయణ) ఆరవ తరగతి పూర్తిచేసిన తరువాత తన తండ్రి బోధించే పాఠశాలలో విద్యార్థిగా చేరి వేదవిద్యను అభ్యసించారు. ఆయన వివిధ శాస్త్రాలలో నిష్ణాతుడైనాడు. ఆయనకు తన ఎనిమిదవ యేట మొట్టమొదటి సారి కంచి కామకోటి పీఠం యొక్క 69వ జగద్గురువైన జయేంద్ర సరస్వతి దర్శనం లభించింది. తరువాత కంచి పీఠానికి తరచుగా నవరాత్రి పూజలకు హాజరయ్యేవారు. తన 11వ యేట పరమాచార్య శ్రీ చంద్రశేఖరేంద్ర సరస్వతి యొక్క విశేష దర్శనం లభించింది. ఒక సంవత్సరం అనంతరం పరమాచార్య చాలా సేపు ఆయనతో సంభాషించారు.

ఆయనకు వేదం, శాస్త్ర్రాలలో విశేష ప్రతిభను శ్రీ జయేంద్ర సరస్వతి గుర్తించి తన తరువాత జగద్గురువుగా నిర్ణయించారు.

జయేంద్ర సరస్వతి బాలుడైన శంకరనారాయణన్ (విజయేంద్ర సరస్వతి) కి సన్యాస దీక్షను 1983 మే 29 ప్రసాదించారు. ఆయన సన్యాస నామము శంకర విజయేంద్ర సరస్వతి. తమిళనాడులో ఆయన అనుచరులు ఆయనను "బాల పెరియవాళ్"గా పిలుస్తారు.

ఆయన భారతదేశంలో అనేక ప్రాంతాలను సందర్శించారు. ఆయాన్ పంజాబ్, హిమాచలప్రదేశ్, అస్సాం, ఒరిస్సా, పశ్చిమబెంగాల్, యితర దక్షిణ భారత ప్రాంతాలను సందర్శించారు. ఆయన 1998లో నేపాల్ దేశాన్ని తన గురువు జయేంద్ర సరస్వతితో పాటు సందర్శించారు.

ఆయన ప్రత్యేకంగా భారతీత సనాతన ధర్మం, సంస్కృతి పరిరక్షణకు తన గురువు జయేంద్ర సరస్వతితో పాటు కృషిచేసారు. ఈ లక్ష్యాలను సాధించడానికి అనేక కార్యక్రమాలను నిర్వహించారు. ఆయన దేవాలయాల నిర్మాశైలి కొరకు అనేక శిల్ప కేంద్రాలను నిర్వహించారు. ఆయన కాంచీపురంలోని ఎనతూర్ వద్ద శ్రీ చంద్రశేఖరేంద్ర సరస్వతి అంతర్జాతీయ గ్రంథాలయం, పరిశోధనా కేంద్రాన్ని స్థాపించారు. ఇచట అనేక వివిధ విషయాలకు సంబంధించి అనేక భాషలలో పుస్తకాలు ఉంటాయి. ఇక్కడ భారతీయ సంస్కృతి, తత్వ శాస్త్రాలకు సంబంధించిన పుస్తకలు ఉంటాయి. ఈ గ్రంథాలయంలో ప్రాచీన తాళపత్ర గ్రంథాలు కూడా భద్రపరచబడినాయి. 

## మూలాలు

## ఇతర లింకులు
* The Sacred and the Profane-https://web.archive.org/web/20130430205437/http://tehelka.com/the-sacred-and-the-profane-all-rolled-into-one/

వర్గం:ఆధ్యాత్మిక గురువులు

వర్గం:జీవిస్తున్న ప్రజలు
వర్గం:1969 జననాలు
వర్గం:కంచి పీఠాధిపతులు
టైటానిక్ (1997 సినిమా)

**[[టైటానిక్ నౌక|టైటానిక్]]** 1997లో ప్రఖ్యాత హాలీవుడ్ దర్శక నిర్మాత జేమ్స్ కామెరాన్ రూపొందించిన ఆంగ్ల చిత్రం. ఈ సినిమాను టైటానిక్ నౌక ప్రమాద నేపథ్యంలో తీశారు. ఈ కథలో నాయకా నాయికలైన లియోనార్డో డికాప్రియో, కేట్ విన్‌స్లెట్ వేర్వేరు సామాజిక వర్గానికి చెందిన వారు. ఈ నౌక మొట్టమొదటి ప్రయాణంలోనే వీరిద్దరూ ప్రేమలో పడి చివరికి ప్రమాదం ద్వారా ఇద్దరూ ఎలా విడిపోయారన్నది ఈ చిత్ర కథాంశం.

## కథ
1996లో సముద్ర గర్భంలో అన్వేషణ సాగించే బ్రాక్ లవెట్ అనే పరిశోధకుడు, అతని బృందం ఒక నావలో బయలుదేరి టైటానిక్ నావ మునిగిపోయిన ప్రాంతాల్లో దాని అవశేషాలను పరిశీలించి అందులోనుంచి ఒక అరుదైన వజ్ర హారాన్ని వెలికి తీయాలనుకుంటారు. అందులో భాగంగా నావలో వారికి ఒక పేటికలో భద్రపరచబడిన ఒక చిత్రపటం లభిస్తుంది. 1912, ఏప్రిల్ 14లో గీసినట్టుగా ఉన్న ఆ చిత్రంలో కేవలం ఆ వజ్రహారాన్ని మాత్రమే ధరించిన ఒక మహిళ ఉంటుంది. అదే రోజు టైటానిక్ నీళ్ళలో మునిగిపోయి ఉంటుంది. ఆ చిత్రంలో గల మహిళ ప్రస్తుతం రోజ్ డాసన్ కాల్వర్ట్ అనే వృద్ధురాలు. ఆమెను ఆ పడవ లోకి తీసుకుని వస్తారు. ఆమె లవెట్ కు ఆ చిత్రాన్ని గురించి వివరించడం మొదలుపెడుతుంది.

## నిర్మాణం
ఈ సినిమా నిర్మాణానికి 200 మిలియన్ డాలర్లు ఖర్చు అయింది.

## వసూళ్ళు
మొదటి విడుదలే కాకుండా 2012, 2017 లో వచ్చిన విడుదలలన్నీ కలిపి ఈ సినిమాకు అమెరికాలో 659.4 మిలియన్ డాలర్లు ఆదాయం రాగా ఇతర దేశాల్లో 1.528 బిలియన్ డాలర్ల ఆదాయం వచ్చింది. అంటే మొత్తం ఆదాయం 2.187 బిలియన్ డాలర్లు.

## మూలాలు

వర్గం:అమెరికన్ సినిమాలు
వర్గం:ఆంగ్ల భాషా సినిమాలు
వర్గం:అకాడమీ అవార్డు విజేతలు
అరటికాయ పెరుగు పచ్చడి

**అరటికాయ పెరుగు పచ్చడి** అరటి కాయతో చేయబడ్డ శాకాహార వంటకం. పచ్చి అరటికాయతో మనము చాలా రకాల కూరలను చేసుకుంటాము. అరటి చెట్టులోని ప్రతి భాగంతోను కూర వండుతారు. అన్నింటికన్నా మన తెలుగువాళ్ళకు ఎక్కువగా నచ్చేవి రోటిపచ్చళ్ళు. పొట్లకాయలోను, అరటికాయలోను పెరుగు వేసి చేసుకుంటే చాలా బాగుంటాయి. కానీ వేసే పెరుగు కొంచం పుల్లగా ఉండాలి అలానే ఎంత వేయాలో కూడా తెలిసి ఉండాలి.అప్పుడే ఆ పచ్చడి రుచి బాగుంటుంది. 

## కావల్సిన పదార్థాలు
* అరటికాయ
* పెరుగు 
* పసుపు
* ఉప్పు
## పోపు సామాను
* నెయ్యి 
* మెంతులు
* ఆవాలు
* జీలకర్ర
* ఎండు మిర్చి
* ఇంగువ 
* పచ్చిమిర్చి ముక్కలు
* కరివేపాకు 
* కొత్తిమీర
## తయారీ విధానం
250px|అరటికాయ పెరుగు పచ్చడి|కుడి|thumb
అరటికాయను చెక్కు తీయకుండా కాయగానే కుక్కర్లో వేసి ఉడకబెట్టాలి. అరటికాయ ఉడికిన తర్వాత కాయను చల్లార్చిన తదుపరి, పై తోలు తీసి గుజ్జుని ఒక గిన్నెలోకి తీసుకుని కచ్చాపచ్చాగా మెత్తగా పిసుక్కోవాలి. మరొక గిన్నెలోకి కావల్సిన పెరుగు తీసుకొని, పసుపు, ఉప్పు కలుపుకోవాలి. ఇందులో చిదిమిన అరటికాయ గుజ్జుని కలుపుకోవాలి. 

బేసిన్ వేడి చేసి, వేడి ఎక్కాక, రెండు చెంచాలు నెయ్యి వేసి, అది కాగిన తర్వాత తాలింఫు సామాను వరుసగా మెంతులు, ఆవాలు, జీలకర్ర, ఎండు మిరప వేసి దోరగా వేయించాలి. ఇవి వేగాక చిటికెడు ఇంగువ వేసి, పచ్చిమిర్చి ముక్కలు, కరివేపాకు వేసి వేయించి పెరుగులో కలుపుకోవాలి. చివరగా కొత్తిమీరతో అలంకరించుకోవాలి. 

## ఇవి కూడా చూడండి
* తెలుగు వారి వంటల జాబితా
* ఆంధ్ర శాకాహార వంటల జాబితా

## మూలాలు

వర్గం:వంటలు
వర్గం:శాకాహార వంటలు
వర్గం:పెరుగు పచ్చళ్ళు
వర్గం:అరటికాయ
షాలిని పాండే

**షాలిని పాండే** భారతీయ చలనచిత్ర నటి. 2017లో తెలుగులో వచ్చిన అర్జున్ రెడ్డి చిత్రం ద్వారా సినీరంగంలోకి ప్రవేశించింది.

## జననం - విద్యాభ్యాసం
శాలిని పాండే 1993, సెప్టెంబరు 23న మధ్యప్రదేశ్ లోని జబల్ పూర్ లో జన్మించింది. జబల్ పూర్ లోని జబల్పూర్ గ్లోబల్ ఇంజనీరింగ్ కళాశాల నుండి ఇంజనీరింగ్ పూర్తిచేసింది. ఇంజనీరింగ్ రెండవ సంవత్సరం నుండే నాటకాలలో నటించడం ప్రారంభించింది.

## సినిమారంగ ప్రస్థానం
నటనపై ఉన్న ఆసక్తితో నాటకాలలో నటిస్తున్న షాలిని పాండే, అర్జున్ రెడ్డి అనే తెలుగు చలనచిత్రం ద్వారా సినిమారంగంలోకి ప్రవేశించింది. తెలుగు మాట్లాడడం రాకపోయినా ఆ సినిమాలో తన పాత్రకు తానే డబ్బింగ్ చెప్పుకుంది. ప్రస్తుతం 100% కాదల్, మహానటి చిత్రాలలో నటించింది.

### నటించిన చిత్రాలు

### లఘు చిత్రాలు

### Television

### Web series

## మూలాలు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:1990 జననాలు
వర్గం:జీవిస్తున్న ప్రజలు
వర్గం:కళాకారులు
నాయుని కృష్ణమూర్తి

**నాయుని కృష్ణమూర్తి** (1951-2018) ప్రముఖ రచయిత, ప్రచురణకర్త. ఇతడు వెలువరిస్తున్న విద్యాసంబంధమైన మాసపత్రికలు పాఠశాల, మాబడి ప్రజాదరణకు నోచుకున్నాయి.
## విశేషాలు
ఇతడు చిత్తూరు జిల్లా నడిమిచెర్లలో 1951లో నాయుని రామయ్య, నాయుని నరసమ్మ దంపతులకు జన్మించాడు. హైస్కూలు చదువు నుంచి, సాహిత్యం, రచనల పట్ల ఆసక్తి చూపాడు. ఇతడు 23 ఏళ్ల వయసులో రాసిన మొదటి నవల *యామినీకుంతలాలు*కు ఆంధ్రప్రభ సచిత్రవార పత్రిక నిర్వహించిన ఉగాది నవలల పోటీలో బహుమతి లభించింది. తర్వాత నాయుని కృష్ణమూర్తి పత్రికారంగంలోకి అడుగు పెట్టాడు. కొంత కాలం బొమ్మరిల్లు, విజయ, నీలిమ పత్రికలకు ఉపసంపాదకుడిగా పనిచేశాడు. ఆ తర్వాత ఒక మిత్రుడి భాగస్వామ్యంలో *స్నేహబాల* అనే పిల్లల పత్రికను కొంతకాలం నిర్వహించాడు. 1977 లో మాబడి, 1978 లో పాఠశాల పత్రికలను విద్యార్థుల కోసం విజయవాణి సంస్థ ద్వారా ప్రచురించడం ప్రారంభించాడు.

## రచనలు
ఇతడు అనేక నవలలు, కథలు, ఆధ్యాత్మిక రచనలు చేశాడు. సినీగేయ రచయితగా కూడా సేవలను అందించాడు. మహర్షి సినిమాలో ఇతడు వ్రాసిన "సుమం ప్రతి సుమం సుమం" అనే పాట జనాదరణను పొందింది.

ఇతడు వ్రాసిన కొన్ని రచనలు:
# జయమ్‌ (మహాభారతం మూలకథ)
# మహాభాగవతం (మూడు భాగాలు)
# రామాయణం
# ఏంలేదు (కథలు)
# కథలు
# మనసు గుర్రమురోరి మనిషీ (నవల)
# యామినీ కుంతలాలు (నవల)
# ప్రలోభం (నవల)
# ఖేల 333
# కాటుక కరిగిపోయింది
# విజయవాణి తెలుగు ఇంగ్లీషు నిఘంటువు
# తెలుగు ఇంగ్లీషు నిఘంటువు
# పుస్తక షణ్ముఖం అభినందన సంచిక (సాకం నాగరాజతో కలిసి)
# మన బతుకులు మారాలి
# ఈ కోతి ఈ డ్రామాకు పనికొస్తుందా? (ఏకాంకిక)
# వియోగవిభావరి (ఏకాంకిక)

## మరణం
ఇతడు కొంతకాలంగా అనారోగ్యంతో బాధపడుతూ బెంగళూరులోని ఒక ప్రైవేటు ఆసుపత్రిలో 2018, మార్చి 1వ తేదీన తన 67వ యేట మరణించాడు.

## మూలాలు

వర్గం:1951 జననాలు
వర్గం:తెలుగు నవలా రచయితలు
వర్గం:తెలుగు కథా రచయితలు
వర్గం:ఆధ్యాత్మిక గ్రంథ రచయితలు
వర్గం:సంపాదకులు
వర్గం:తెలుగు సినిమా పాటల రచయితలు
వర్గం:2018 మరణాలు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2012
శివశ్రీ శాతకర్ణి

**శివశ్రీ శాతకర్ణి** పులమాయి అనంతరము రాజ్యభారమును వహించి సా.శ.170 నుండి 177 వరకు ఏడేండ్లు పాలన చేశాడు. ఇతడును గౌతమీ పుత్రశాతకర్ణి పుత్రునకు వాసిష్ఠీ రాణికి జన్మించాడు. అందుచేత అతడు పులమాయి సోదరుడు కావలయును. వాసిష్ఠీ పుత్రకుడును శాతకర్ణి నామధారుడును అగుట చేత ఇతడే మహాక్షేత్రప రుద్రదమనుని అల్లుడు కావచ్చును..రుద్రదమనునిచే రెండుసార్లు ఓడింపబడినవాడు ఇతడే అయియుండవలెను. గుజరాతులోని జునారులో రుద్రదమనుని శాసనము ననుసరించి ఆతడు దక్షిణాపథ రాజగు శాతకర్ణిని రెండుమారులు జయించి, అకరావంతి, అపరాంత, అనూప, సూరాష్ట్ర దేశములను లాగికొని మాహాక్షేత్రప బిరుదము వహించినట్లును, తిరిగి స్వతంత్ర రాజ్యము ప్రతిష్ఠించినట్లును తెలియుచున్నది.

ఇతని కాలమునాటి శాసనములు కన్హేరి, అమరావతి ప్రాంతములందు కనబడుచున్నవి. కన్హేరి శాసనములలో ఒకటి ఈతని రాణిదిగా నున్నది. **శ్రీశివమాకశాత ** అను అమరావతి శాసన మీశివశ్రీదైయుండవచ్చును. ఇతనికి వేదశ్రియను మరియొక పేరుండినట్లును, వేదశ్రీ అనువాడు పవత్రములైన ఆహుతులను సమర్పించిననెడు నానాఘట్ట శాసన మాతనిదై యుండునట్లును తెలియుచున్నది. శివశ్రీ వేద సంపత్తుగలవాడై యుండిన కారణమున వేదశ్రీ అను పేరు వచ్చినట్లు ఆంధ్రచరిత్రకారుల అభిప్రాయము. నానా ఘట్ట శాసనములో ఈ వేదశ్రీ తన తండ్రిని **అంగీయకులవర్ధను**డని పేర్కొనినాడు.

ఈశివశ్రీ శైవమతాధిక్యమును కలిగియుండిన బ్రాహ్మణమతమున అవలంబించిన వాడైనని బౌద్ధులను, మిగతా బ్రాహ్మణులను తండ్రికివలెనే సమానదృష్టితో చూచినవాడు.ఈ ఆంధ్రరాజులు తల్లులు బ్రాహ్మణమత అవలంబించిన శకరాజులయు, పహ్లవరాజులయు పుత్రికలగుటచె ఆంధ్రరాజులు కూడా కడపటివారు బ్రాహ్మణ మతాభిమానులగుటచే వచ్చినట్లు కనపడుచున్నది.

ఈతని తరువాతి వాడు **శివస్కంధ శాతకర్ణి **. రాజై క్రీ. శ. 177 మొదలు 185 వరకు పాలించెను.

## మూలాములు

* 1926 భారతి మాసపత్రిక.

వర్గం:శాతవాహనులు
దేవరాజు రవి

**దేవరాజు రవి** ప్రముఖ కథకుడు, నవలాకారుడు, సినిమా సమీక్షకుడు. తెలుగులో తొలి డిటెక్టివ్ నవల ‘వాడే వీడు’ రచయిత అయిన దేవరాజు వేంకటకృష్ణారావు ఇతనికి తండ్రి. 
## జీవిత విశేషాలు
ఇతని అసలు పేరు దేవరాజు వేంకట సత్యనారాయణరావు. ఇతడు విజయనగరం జిల్లా మృత్యుంజయనగరం గ్రామంలో 1939, ఏప్రిల్ 5వ తేదీన జన్మించాడు. ఇతని స్వస్థలం బరంపురం. ఇతడు 12 నవలలు, 200 పైగా కథలు, 1250 సినిమా సమీక్షలు ఇంకా పలు ఇతర వ్యాసాలూ వ్రాశాడు. మొదటిసారిగా 1959లో రామం అనే నవలను రచించాడు. అప్పటి నుంచి ప్రారంభమైన ఇతని రచనా వ్యాసంగం చివరిరోజు వరకు కొనసాగింది. ఇతడు మూడు కవితా సంపుటాలు, రెండు కథా సంపుటాలు వెలువరించారు. సితార, శివరంజని, మేఘసందేశం, నంబర్ వన్ సినిమా పత్రికలలో ఇతడు చేసిన సమీక్షలు సినీ వర్గాల ప్రశంసల్ని పొందాయి. ఇతడు నంది అవార్డుల కమిటీలో రెండుసార్లు సభ్యుడిగా ఉన్నాడు. ఇతడు సామాజిక కార్యకర్తగా కూడా విశేషంగా కృషిచేశాడు. ఎంతోమంది కుష్టు రోగులకు స్వయంగా సేవ చేశాడు. లెప్రసీ డాక్టర్‌గా ఏరికోరి ఉద్యోగం చేసి, పదవీ విరమణ అనంతరం కూడా ఆ సేవల్ని కొనసాగించాడు. ఇతడు మేఘసందేశం అనే సినీవారపత్రికకు సబ్ ఎడిటర్‌గా పనిచేశాడు. ఇతడు ఆంధ్రపదేశ్ సినీక్రిటిక్స్ అసోసియేషన్, ఆంధ్రప్రదేశ్ సినిమా రచయితల సంఘం మొదలైన సంస్థలలో సభ్యుడిగా ఉన్నాడు.
## రచనలు
### నవలలు
# రామం
# సంగమం
# ఎడారిలో కోయిల
# కొత్త వెలుగు
# కసి
# మేము సైతం
# వెన్నెల కురిసింది
# చీకటి దీపాలు
### ఏకాంకిక
# కొత్త వెలుగు
### కవితా సంపుటులు
# వేగుచుక్క
# ఇది హృదయం
### కథా సంపుటులు
# దేవరాజు రవి కథలు
# బతుకే బంగారం (దేవరాజు సీతతో కలిసి)

### కథలు
ఇతని కథలు చిత్రగుప్త, కథాంజలి, వినోదిని, ఢంకా, కృష్ణాపత్రిక, ఆంధ్ర సచిత్రవారపత్రిక, ఆంధ్రజ్యోతి, ప్రగతి, తరుణ, స్వాతి, స్నేహ, జయశ్రీ, అనామిక, పల్లకి, జనసుధ, మధురిమ, సినీప్రభ, జోక్స్, జైదండోరా, నెలవంక, తారాపథం, ఆనందజ్యోతి, మధురవాణి, కొరడా, కాగడా, ఆదర్శరైతు, విజయసారథి తదితర పత్రికలలో ప్రచురించబడ్డాయి. వాటిలో కొన్ని తమిళ, కన్నడ భాషలలోకి అనువదించబడ్డాయి. ఇతని కథలలో కొన్ని:

## పురస్కారాలు
* వంశీ బర్కిలీ అవార్డు
* సేవాచక్ర పురస్కారం - కళాంజలి కల్చరల్ అసోసియేషన్, హైదరాబాదు వారిచే
* వెన్నెల కల్చరల్ అసోసియేషన్, నర్సీపట్నం వారిచే సన్మానం.
* సేవాభూషణ్ పురస్కారం

## మరణం
ఇతడు తన 79వ యేట హైదరాబాదులోని మేడిపల్లిలో తన నివాసంలో 2018, మార్చి 2వ తేదీన మరణించాడు.

## మూలాలు

## బయటి లింకులు
*కథానిలయంలో దేవరాజు రవి వివరాలు

వర్గం:1939 జననాలు
వర్గం:తెలుగు రచయితలు
వర్గం:తెలుగు కథా రచయితలు
వర్గం:తెలుగు నవలా రచయితలు
వర్గం:తెలుగు సినిమా విమర్శకులు
వర్గం:సంఘ సేవకులు
వర్గం:2018 మరణాలు
శ్రీరామచంద్రులు

**శ్రీరామచంద్రులు** 2003, నవంబరు 7న విడుదలైన తెలుగు చలనచిత్రం. శ్రీకాంత్ దర్శకత్వం వహించిన ఈ చిత్రంలో రాజేంద్ర ప్రసాద్, శివాజీ, రాశి, రంభ, సింధు మేనన్, కోవై సరళ, బ్రహ్మానందం, వేణు మాధవ్, కృష్ణ భగవాన్, కొండవలస లక్ష్మణరావు ముఖ్యపాత్రలలో నటించగా, ఘంటాడి కృష్ణ సంగీతం అందించారు.

## నటవర్గం

* రాజేంద్ర ప్రసాద్
* శివాజీ
* రాశి
* రంభ
* సింధు మేనన్
* కోవై సరళ
* బ్రహ్మానందం
* వేణు మాధవ్
* కృష్ణ భగవాన్
* కొండవలస లక్ష్మణరావు
* ఎం. ఎస్. నారాయణ
* మల్లికార్జునరావు
* రఘుబాబు
* షకీలా
* గుండు హనుమంతరావు
* గౌతంరాజు
* రాంజగన్
* జెన్నీ

## పాటల జాబితా
పాలవెల్లిలా , రచన: తైదల బాపు, గానం.హరిహరన్ , సాధనా సర్గాం

జాబిల్లి లేకపోతే , రచన: బొంపేం జయసూర్య, గానం.ఉదిత్ నారాయణ్, నిత్య సంతోషినీ

సొగసరి జానా , రచన: మద్దెలశివకుమార్ , గానం.కుమార్ సాను, శ్రీదేవి

పెళ్ళామంటే కాదోయ్ , రచన: సాహితీ, గానం.నిష్మ, శ్రీదేవి

డి డి డిక్కీ, రచన: తైదల బాపు, గానం.కె.కె.సునీత సారథి

పెళ్ళాంమాట వింటే , రచన: సాహితీ, గానం.ఘంటాడి కృష్ణ , శ్రీనివాస్ , రామకృష్ణ, రవికుమార్.

## సాంకేతికవర్గం
* చిత్రానువాదం, దర్శకత్వం: శ్రీకాంత్
* నిర్మాత: డి. అనిల్ కుమార్, చందవరం మోహన్ రావు
* రచన: జనార్ధన మహర్షి
* సంగీతం: ఘంటాడి కృష్ణ
* ఛాయాగ్రహణం: శ్రీనివాస పైడాల
* కూర్పు: మోహన్ - రామారావు
* నిర్మాణ సంస్థ: సింధూర క్రియేషన్స్

## మూలాలు

## ఇతర లంకెలు
* 

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:తెలుగు హాస్య సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:శివాజీ నటించిన సినిమాలు
వర్గం:రాశి (నటి) నటించిన సినిమాలు
వర్గం:రంభ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:వేణుమాధవ్ నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:కొండవలస లక్ష్మణరావు నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:మల్లికార్జునరావు నటించిన సినిమాలు
వర్గం:రఘుబాబు నటించిన సినిమాలు
వర్గం:2003 తెలుగు సినిమాలు
వర్గం:గుండు హనుమంతరావు నటించిన సినిమాలు
జైనథ్ శ్రీ లక్ష్మీనారాయణస్వామి ఆలయం

**జైనథ్ శ్రీ లక్ష్మీనారాయణస్వామి ఆలయం** తెలంగాణ రాష్ట్రంలోని ఆదిలాబాదు జిల్లా, జైనథ్ గ్రామంలో ఉన్న అతి ప్రాచీన జైన ఆలయం. తర్వాత దీన్ని లక్ష్మీనారాయణ స్వామి ఆలయంగా మార్చారు. ఈ ఆలయం హైదరాబాదు నుండి కామారెడ్డి, నిర్మల్, అదిలాబాద్ మీదుగా 315 కిలోమీటర్ల దూరంలో ఉంది. ఏడాదిలో ఒకసారి సూర్య కిరణాలు స్వామివారి మూల విగ్రహాన్ని తాకడం ఇక్కడి విశేషం.

## ఆలయ చరిత్ర
ప్రకృతి సిద్ధంగా లభించే నల్లరాతితో నిర్మితమైన అతి పురాతనమైన ఆలయం ఇది. ఆలయ ప్రాంగణంలో ఉన్న శిలాశాసనాలను బట్టి, ఆలయ గోడలపై చెక్కిన దాదాపు 20 శ్లోకాలను బట్టి, ఈ ప్రాంతం సా.శ 4 నుండి 9వ శతాబ్దం నాటివరకు పల్లవ సామ్రాజ్యంలో ఉన్నదని, వారిచే ఈ ఆలయం కట్టబడిందని తెలుస్తుంది. దాదాపు 500 ఏళ్ళపాటు దక్షిణ భారతదేశమును పాలించిన పల్లవుల కళానైపుణ్యం గొప్పదేకాకుండా హస్తకళలలో, శిల్పకళలలోను వారు సిద్ధహస్తులు. ఈ ఆలయం జైన్ సంప్రదాయంతో ఉండడంవల్ల ఈ ఊరికి జైనథ్ అని పేరు వచ్చిందని కూడా చెప్పచ్చు.

## ఆలయ విశిష్టత
ప్రతి ఏటా ఫిబ్రవరి, ఏప్రిల్, ఆగష్టు నెలలో, దసరా తరువాత వచ్చే ఆశ్వయుజ పౌర్ణమి నాడు ఉదయ కిరణాలు లక్ష్మీనారాయణుని పాదాలు తాకుతాయి.

## ఉత్సవాలు
ప్రతి ఏట కార్తీక మాసంలో శుద్ధ అష్టమి నుండి బహుళ సప్తమి వరకు బ్రహ్మోత్సవాలు నిర్వహించబడుతాయి. కార్తీక మాసంలో ప్రత్యేక పూజలు, జాతరలు జరుగుతాయి.

## మూలాలు

## ఇతర లింకులు
* జైన‌థ్ శ్రీ ల‌క్ష్మీనారాయ‌ణ స్వామి ఆల‌యం తన ప్రాభవాన్ని కోల్పోతుందా.? - యూట్యూబ్ వీడియో

వర్గం:తెలంగాణ పుణ్యక్షేత్రాలు
వర్గం:తెలంగాణ పర్యాటక ప్రదేశాలు
వర్గం:తెలంగాణ దేవాలయాలు
వర్గం:విష్ణు దేవాలయాలు
వర్గం:ఆదిలాబాదు జిల్లా దేవాలయాలు
వర్గం:ఆదిలాబాదు జిల్లా పర్యాటక ప్రదేశాలు
వర్గం:ఆదిలాబాదు జిల్లా పుణ్యక్షేత్రాలు
వర్గం:ఆదిలాబాదు
వర్గం:ఆదిలాబాదు జిల్లా
దొండకాయ కూర (ఉల్లికారం)

"'దొండకాయ కూర (ఉల్లికారం)"' నకు దొండకాయలు, ఉల్లిపాయ కారం ముఖ్యమైనవి.
## తయారీ విధానం
దొండకాయలు|250px|right|thumb
దొండకాయ కూర (ఉల్లికారం) నకు ముందుగా దొండకాయలు శుభ్రంగా కడిగి, నిలువు ముక్కలుగా తరుగుకొని ఒక బాణాలిలో వేసి, వీటికి ఉప్పు, పసుపు కొద్దిగా వేసి స్టవ్ మీద ఉడకబెట్టుకోవాలి. బేసిన్లో నూనె వేసి, కాగాక కొద్దిగా ఆవాలు, కరివేపాకు వేగిన తర్వాత, ఉడకబెట్టిన దొండకాయ ముక్కలును ఇందులో వేసి కలియబెట్టాలి. మెత్తగా మిక్సీ పట్టిన ఉల్లిపాయ కారం ముక్కల్లో వేసి కొద్దిగా నీళ్ళు పోసి కలిపి, మూత పెట్టాలి. ఉడికిన తర్వాత వేరే పాత్రలోకి తీసుకోవాలి.  

## కావల్సిన పదార్థాలు
* దొండకాయలు 
* ఉప్పు
* పసుపు
* ఉల్లిపాయ కారం
* నూనె
* ఆవాలు
* కరివేపాకు
## ఇవి కూడా చూడండి
* తెలుగు వారి వంటల జాబితా
* ఆంధ్ర శాకాహార వంటల జాబితా

## మూలాలు

వర్గం:వంటలు
వర్గం:శాకాహార వంటలు
వర్గం:కూరలు
ఇడ్లీపొడి

**ఇడ్లీపొడి** అనేది దక్షిణ భారతీయులు ఎక్కువగా ఇడ్లీలను ఉదయపు ఉఆహారంగా తీసుకుంటారు. ఇడ్లీకి సాంబారు, టెంకాయచెట్నీ, ఇడ్లీపొడి మొదలైన వాటితో తీసుకుంటారు. 
## కావలసినవి
పచ్చి శనగపప్పు -1 కప్పులు
మినపప్పు - 1/2 కప్పు
ఎండుమిరపకాయ - 3 కప్పులు
ఇంగువ : కొద్దిగా (చిటికెడు)
నెయ్యి : 1/2 చెంచా
ఉప్పు : సరిపడా
## తయారీ విధానం
ఇడ్లీపొడి అందరూ అన్నిరకాలుగా చేసుకుంటూ ఉంటారు, మేము చేసే పద్ధతి చెబుతాను. పైన సూచించిన పదార్థాలు అన్నీ, ఒక బాణాలిలో కొద్దిగా నెయ్యి వేసుకుని సన్నపు సెగమీద వేయించుకోవాలి. చల్లారాక ఉప్పువేసి మిక్సీలో పౌడర్ చేసుకుని తడిలేని పాత్రలోకి తీసుకొని గట్టిగామూత పెట్టుకోవాలి. ఇడ్లీలకు చట్నీగా వాడుకోవచ్చును.  

## ఇవి కూడా చూడండి
* తెలుగు వారి వంటల జాబితా
* ఆంధ్ర శాకాహార వంటల జాబితా

## మూలాలు

వర్గం:వంటలు
వర్గం:శాకాహార వంటలు
వర్గం:పొడులు
కాకరకాయ పులుసు కూర

**కాకరకాయ పులుసు కూర** ఒక శాకాహార వంటకం.

## కావల్సిన పదార్థాలు
కాకరకాయలు, ఉల్లిపాయలు, పచ్చిమిర్చి, కరివేపాకు, చింతపండు (రసం), బెల్లం, పసుపు, ఉప్పు, కారం.
### తాలింఫు సామాను
నూనె, శనగపప్పు, మినపప్పు, మెంతులు, ఆవాలు, జీలకర్ర, ఎండు మిర్చి, ఇంగువ.

## తయారీ విధానం
ముందుగా కాకరకాయలను గుండ్రంగా ఒక మోస్తరు మందంగా చక్రాలుగా తరుగుకోవాలి. ఉల్లిపాయలను కూరముక్కలుగా తరుగుకోవాలి. కాకరకాయముక్కలను పసుపు, ఉప్పు వేసి ఉడకబెట్టుకోవాలి. బేసిన్ వేడి చేసి, నూనె వేడి ఎక్కాక, తాలింఫు సామాను వరుసగా చాయమినపప్పు, శనగపప్పు, మెంతులు, ఆవాలు, జీలకర్ర కాస్త వేగాక, ఎండు మిర్చి వేసి దోరగా వేయించాలి. చివరగా చిటికెడు ఇంగువ వేసి, దీనిలో నిలుగా చీల్చుకున్న నాలుగు పచ్చిమిర్చి ముక్కలు, తరువాత కరివేపాకు వేసి కాసేపు వేయించాలి, ఇవి వేగాక ఉల్లిపాయ ముక్కలను వేసి వేయించాలి. ఇవి కాస్త మెత్త బడ్డాక చల్లారిన కాకరకాయ ముక్కలను పిండి, ఉల్లిపాయ ముక్కల్లో వేసి కలియబెట్టాలి. ఇందులో కొద్దిగా ఉప్పు, పసుపు, చింతపండు (రసం) వేసి కొద్దిగా ఉడకనివ్వాలి. తర్వాత అందులో చిన్న బెల్లం ముక్క, కారం వేసి కలియబెట్టి మూతపెట్టాలి. రెండు నిమిషాలు తర్వాత స్టవ్ కట్టేసి వేరే గిన్నెలోకి మార్చుకోవాలి. 

## ఇవి కూడా చూడండి
* తెలుగు వారి వంటల జాబితా
* ఆంధ్ర శాకాహార వంటల జాబితా

## మూలాలు

వర్గం:వంటలు
వర్గం:శాకాహార వంటలు
వర్గం:కూరలు
వర్గం:పులుసు కూరలు
మూడవ పులమాయి

చంద్రశ్రీ తరువాత రాజై సా.శ229 నుండి 236 వరకు రాజ్యము చేసినట్లు కనబడుచున్నది.ఇతనిని చైనాదేశ చరిత్రకారులు **పౌలోమిన్ ** (Powlomein), (Howlomein) హౌలోమిన్ అనియు పేర్కొనుచున్నది. హిందూదేశమును వారు పులిమాను దేశమని అర్ధమిచ్చునట్టి పౌలోమాంకోవె అనిపిలిచియున్నారు.

ఈపులమాయి శాసనమొకటి బళ్ళారిజిల్లా ఆదోని తాలూకా మేకదోనిలో దొరికినది. 10 అతనినాణెములుకొన్ని కాంచీపురమున దొరికినవి. పులమాయి చక్రవర్తి కాంచీపుర రాష్ట్రమునకు శివస్కంధవర్మ నాగశాతకర్ణియను నాగరాజుకుమార్తెను ఒకపహ్లవ బ్రాహ్మణుడు వివాహము చేసుకొనెనని, ఆదంపతులకు పుట్టినవానికి శివస్కంధవర్మయని పేరు పెట్టిరనియు, ఆశివస్కంధవర్మ కాలమున మాతామహుని కాంచీపురరాష్ట్రమునకు రాజైనట్లు తెలియుచున్నది.

సా.పూ 300 నాటి ఇక్ష్వాకు వంశానికి చెందిన సామ్రాజ్యంలో చివరి రాజు మూడవ పులమాయి. శాతవాహన సామ్రాజ్యానికి స్థాపకుడు శ్రీముఖుడు అయితే చివరివాడు మూడవ పులమాయి. ఇతని తరువాత శాతవాహనుల సామ్రాజ్యం అంతమయింది.

## మూలాలు

వర్గం:ఆంధ్రప్రదేశ్ చారిత్రిక వ్యక్తులు
వర్గం:భారతదేశ చక్రవర్తులు
డి పాల్మా (చలన చిత్రం)

**డి పాల్మా**  (ఆంగ్లం: De Palma) ఒక 2015 అమెరికన్ డాక్యుమెంటరీ చిత్రం. నోహ్ బాయుబాక్, జేక్ పాల్ట్రో దర్శకత్వం, దర్శకుడు బ్రియాన్ డి పాల్మా గురించి. వెనిస్ ఫిల్మ్ ఫెస్టివల్ 72వ ఎడిషన్ లో ఇది ప్రపంచ ప్రథమ ప్రదర్శనను కలిగి ఉంది, ఇక్కడ అది పోటీని ప్రదర్శించింది.

## విమర్శనాత్మక ప్రతిస్పందన
సమీక్ష అగ్రిగేటర్ రాటెన్ టొమాటోస్ ఈ చిత్రానికి 101 రేటింగ్స్ విమర్శకుల నుండి 95% రేటింగ్ ఇచ్చారు, సగటు రేటింగ్ 8.1 / 10. సైట్ యొక్క ఏకాభిప్రాయం తెలుపుతుంది: "డె పాల్మా దర్శకుడి విరోధుల నుండి నమ్మకములను చేయలేకపోవచ్చు, కానీ వారు దీర్ఘకాలం అభిమానుల వినోదాత్మక కథలతో విలువైన అభిమానులను ఆకర్షిస్తారు."

## ప్రస్తావనలు

వర్గం:2015 సినిమాలు
వర్గం:ఆంగ్ల భాషా సినిమాలు
ఇ. సత్తిబాబు

**ఇ. సత్తిబాబు** తెలుగు చలనచిత్ర దర్శకుడు. ఈయన ఎక్కువగా హస్యభరిత చిత్రాలకు దర్శకత్వం వహించాడు.

## సినీరంగ ప్రస్థానం
ఇ.వి.వి.సత్యనారాయణ దర్శకత్వం వహించిన చిత్రాలకు సహాయ దర్శకుడిగా పనిచేసిన సత్తిబాబు, 2000లో వచ్చిన తిరుమల తిరుపతి వెంకటేశ చిత్రం ద్వారా దర్శకుడిగా పరిచయం అయ్యాడు.

### దర్శకత్వం వహించిన చిత్రాలు

# మీలో ఎవరు కోటీశ్వరుడు (2016) 
# జంప్ జిలాని 
# యముడికి మొగుడు (2012) 
# బెట్టింగ్ బంగార్రాజు (2010) 
# బ్యాంకాక్ లో బ్రహ్మానందం (2009)
# వియ్యాలవారి కయ్యాలు (2007) 
# ఏవండోయ్ శ్రీవారు (2006) 
# నేను (2004) 
# ఒట్టేసి చెపుతున్నా (2003) 
# ఓ చినదాన (2002) 
# తిరుమల తిరుపతి వెంకటేశ (2000)

### రచించిన చిత్రాలు
# మీలో ఎవరు కోటీశ్వరుడు (2016)
# యముడికి మొగుడు (2012) - స్క్రీన్ ప్లే
# ఏవండోయ్ శ్రీవారు (2006) - స్క్రీన్ ప్లే

## మూలాలు

## ఇతర లంకెలు
* 

వర్గం:తెలుగువారు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:జీవిస్తున్న ప్రజలు